nahid-hub/BLUGE-bengali-wikipedia-section-title-prediction huggingface dataset:
শুঙ্গ শাসনের পরবর্তীকালে, এই স্তুপটিকে পাথরের চাঁইয়ের সাহায্য এর প্রকৃত আয়তনের প্রায় দ্বিগুণ বাড়ানো হয়েছিল। গম্বুজের মাথা ছিল চ্যাপ্টা আর এর শিরোভাগে একটি বর্গাকার রেলিং দ্বারা বেষ্টিত তিনটি উপরিপাতিত ছত্র ছিল। ধর্মচক্র - এর অনেকগুলি স্তর যা কিনা ধর্মের প্রতীক হিসেবে ব্যবহৃত হত। গম্বুজটি একটি উচ্চ বর্তুলাকার ঢাকের ওপর স্থাপন করা হত যাতে এর চারিদিক পরিবেষ্টন করে হাঁটা যায়; গম্বুজের কাছে পৌঁছোনোর জন্য দুটি সিঁড়ির ব্যবস্থা ছিল। ভূমিস্থ দ্বিতীয় একটি প্রস্তরনির্মিত পথ  সূক্ষ্মাগ্র ক্ষুদ্র স্তম্ভশ্রেণী দ্বারা বেষ্টিত ছিল। ১ নং স্তুপটির রেলিংয়ে কোন শিল্পগত কারুকার্য ছিল না। এগুলি শুধুমাত্র কিছু পাথরের চাঁই যাতে কিছু উৎসর্গীত শিলালিপি উৎকীর্ণ ছিল। এগুলির প্রায় ১৫০ খ্রীস্টপূর্বাব্দের। 

সঠিক অনুচ্ছেদ শিরোনাম কোনটি?
titleA. সিন্ধু নদীতে যুদ্ধ
titleB. মস্ত স্তুপ (১ নং)
titleC. শিলালিপি ও প্রত্নতাত্ত্বিক নিদর্শন
titleD. ২ নং স্তুপ এবং ৩ নং স্তুপ
উত্তর: titleB
১৯৯৩ সালে ইউনেস্কো যাবিদ কে বিশ্ব ঐতিহ্যবাহী স্থান হিসেবে ঘোষণা করে। যাবিদ শহরের বিখ্যাত মসজিদটি শহরের অন্যতম আকর্ষণ। এর বিশ্ববিদ্যালয়টিও উল্লেখযোগ্য।

২০০০ সালে যাবিদকে বিপদাপন্ন বিশ্ব ঐতিহ্য স্থানের তালিকায় অন্তর্ভুক্ত করা হয়। কারণ ইয়েমেনীয় সরকার স্থানটি সংরক্ষণে কার্যকরী উদ্যোগ নিতে ব্যর্থ হয়। শহরের প্রায় ৪০% বাড়ি ভেঙে আধুনিক ভবন তৈরি করা হয়েছে। অন্যান্য বাড়ি এবং প্রাচীন স্থাপনাগুলো ক্ষয়ের পথে। শহর কর্তৃপক্ষ যদি শহরটির প্রাচীন স্থাপনা সংরক্ষণে আন্তরিক না হয় তবে শহরটি বিশ্ব ঐতিহ্যের তকমা হারাতে পারে।

সঠিক অনুচ্ছেদ শিরোনাম কোনটি?
titleA. ইতিহাস
titleB. অর্থনীতি
titleC. বিশ্ব ঐতিহ্যবাহী স্থান
titleD. ভূগোল
উত্তর: titleC
মোৎসার্টের শৈশবে তার পরিবার কয়েকটি ইউরোপীয় সফরে যায়, যেখানে তিনি ও নান্নেরল শিশুশিল্পী হিসেবে সঙ্গীত পরিবেশনা করেন। এই পরিবেশনা শুরু হয় ১৭৬২ সালে মিউনিখে বাভারিয়ার প্রিন্স-ইলেক্টর তৃতীয় মাক্সিমিলিয়ানের রাজদরবারে ও ভিয়েনা ও প্রাগে সঙ্গীত পরিবেশনার মধ্য দিয়ে। এরপর তারা স্বপরিবারে সাড়ে তিন বছর ব্যাপী একটি দীর্ঘ কনসার্ট সফরে বের হন এবং মিউনিখ, মানহাইম, প্যারিস, লন্ডন, হেগ, পুনরায় প্যারিস এবং জুরিখ, ডনাউশিঙ্গেন, ও মিউনিখ হয়ে বাড়ি ফিরেন। এই সফরে তিনি অসংখ্য সঙ্গীতজ্ঞের সাথে পরিচিত হন এবং তাদের কাজের সাথে পরিচিত হন। ১৭৬৪ থেকে ১৭৬৫ সালে লন্ডনে ইয়োহান ক্রিস্টিয়ান বাখের সাথে তার সাক্ষাৎ হয়েছিল। তার কাজে বাখের বিশেষ প্রভাব ছিল। আট বছর বয়সে মোৎসার্ট তার প্রথম সুর রচনা করেন, ধারণা করা হয় এর বেশিরভাগ অংশই তার পিতা সুর করে দিয়েছিলেন। ১১ বছর বয়সে তিনি একটি ওরাটোরিয়া রচনা করেন এবং ১২ বছর বয়সে তিনি প্রথম অপেরার সুর করেন। ১৭৬৪ সালে মোৎসার্টের করা প্রথম সুর গ্রন্থাকারে প্রকাশিত হয়।

তাদের পারিবারিক সফর প্রায়ই কষ্টকর এবং ভ্রমণের অবস্থা সেকেলে ছিল। তাদের অভিজাতদের নিকট থেকে আমন্ত্রণপত্র ও প্রত্যর্পণের জন্য অপেক্ষা করতে হত, এবং তারা বাড়ি থেকে দূরে গিয়ে প্রায়ই দীর্ঘস্থায়ী ও মারাত্মক অসুখে পড়তেন। প্রথমে লেওপল্ড ১৭৬৪ সালের গ্রীষ্মে লন্ডনে এবং পরে ১৭৬৫ সালে শরতে হেগে দুই সন্তানই অসুস্থ হয়ে পড়েন। তারা ১৭৬৭ সালের শেষের দিকে ভিয়েনা সফরে যান এবং ১৭৬৮ সালের ডিসেম্বর পর্যন্ত সেখানে অবস্থান করেন।

জালৎসবুর্গে এক বছর কাটানোর পর লেওপল্ড ও উল্‌ফগাংক আন্না মারিয়া ও নান্নেরলকে বাড়িতে রেখে ইতালির উদ্দেশ্যে রওনা দেন। ১৭৬৯ সালের ডিসেম্বর থেকে ১৭৭১ সালের মার্চ পর্যন্ত তারা এই সফরে ছিলেন। পূর্ববর্তী সফরগুলোর মত লেওপল্ড পরিবেশক ও দ্রুত পরিপক্ক হয়ে উঠতে থাকা সুরকার হিসেবে তার পুত্রের দক্ষতা প্রদর্শন করতে চাইতেন। মোৎসার্ট বলঙ্গায় ইয়োসেফ মাইস্লিভেসেক ও জোভান্নি বাতিস্তা মার্তিনির সাথে সাক্ষাৎ করেন এবং তাকে বিখ্যাত আকাদেমিয়া ফিলারমোনিকার সদস্য করা হয়। রোমের সিস্টিন চ্যাপেলে তিনি দুইবার গ্রেগরিও আলেগ্রির "মিজারেরে" পরিবেশন করতে শুনেন এবং নিজের স্মৃতি থেকে এই সুর রচনা করেন। ফলে তিনিই ভ্যাটিকানের এই সংরক্ষিত সম্পদের প্রথম অননুমোদিত কপি তৈরি করেন।

সঠিক অনুচ্ছেদ শিরোনাম কোনটি?
titleA. ভিয়েনা পরবর্তী জীবন (১৭৮৮-১৭৯১)
titleB. ভিয়েনার জীবন (১৭৮১-১৭৮৭)
titleC. সঙ্গীত সফর (১৭৬২-১৭৭৩)
titleD. জনসংস্কৃতিতে মোৎসার্ট
উত্তর: titleC
আন্তর্জাতিক ক্রিকেটে অংশগ্রহণের সূচনালগ্নে অন্যতম স্মরণীয় ঘটনার সৃষ্টি করেন। প্রথম-শ্রেণীর ক্রিকেট প্রতিযোগিতা শেল ট্রফিতে ছয়টিমাত্র খেলায় অংশ নেয়ার পর ইংল্যান্ডে চলে যান। ১৯৯০ সালে ইংল্যান্ডের ব্রাডফোর্ড লীগে ক্রিকেট খেলেন ক্রিস প্রিঙ্গল। লিডসের হেডিংলি স্টেডিয়ামে অনুশীলন চলাকালে তিনি আসন্ন ইংল্যান্ড-নিউজিল্যান্ডের মধ্যকার ওডিআইয়ে অংশগ্রহণের আগ্রহ ব্যক্ত করেছিলেন। তবে, তিনজন বোলারের আঘাতপ্রাপ্তি কিংবা অনুপস্থিতিতে দুই খেলায় তার অংশগ্রহণ করার সুযোগ ঘটে।

সমগ্র খেলোয়াড়ী জীবনে চৌদ্দটি টেস্ট ও চৌষট্টিটি একদিনের আন্তর্জাতিকে অংশগ্রহণ করেছেন ক্রিস প্রিঙ্গল। ১০ অক্টোবর, ১৯৯০ তারিখে করাচীতে স্বাগতিক পাকিস্তান দলের বিপক্ষে টেস্ট ক্রিকেটে অভিষেক ঘটে তার। ১৮ মার্চ, ১৯৯৫ তারিখে ডুনেডিনে সফরকারী শ্রীলঙ্কা দলের বিপক্ষে সর্বশেষ টেস্টে অংশ নেন তিনি।

সঠিক অনুচ্ছেদ শিরোনাম কোনটি?
titleA. আন্তর্জাতিক ক্রিকেট
titleB. পাকিস্তান গমন
titleC. প্রথম-শ্রেণীর ক্রিকেট
titleD. অবসর
উত্তর: titleA
করোটিতে ঘাড়ের কাছে অক্সিপিটাল বান কম পরিমাণে থাকে; অক্সিপিটাল বান হল ঘাড়ের পেশীর কাছে একটি অস্থি স্ফীতি যা নিয়েন্ডার্থালস্‌দের ক্ষেত্রে প্রকটভাবে দেখা যায়। আধুনিক মানুষের, এমনকি এর পূর্বসুরীদেরও, প্রাচীন মানুষের তুলনায় বৃহত্তর পুরোমস্তিষ্ক রয়েছে, যাতে মস্তিষ্ক চক্ষুর পিছনে না থেকে তার উর্ধ্বভাগেও অবস্থান করতে পারে। এর ফলে কপাল সাধারণত (যদিও সবসময়ে নয়) আয়তনে বৃহৎ হয়, এবং ব্রো রিজ সংকুচিত হয়। প্রাক্‌-আধুনিক মানুষ এবং কিছু বর্তমান মানবগোষ্ঠীরও বড় ব্রো রিজ রয়েছে, কিন্তু প্রাচীন মানুষের থেকে সেগুলি আলাদা, কারণ প্রাচীন মানবগোষ্ঠীর অক্ষিগোলকের ওপর একটি গর্ত বা খাঁজ তৈরি হয়েছে যা প্রতিটি চোখের ওপর সংযোগরেখার মধ্যে দিয়ে একটি খাঁজ তৈরি করেছে। এটি সংযোগরেখাটিকে একটি কেন্দ্রীয় অংশ ও দুটি প্রান্তীয় অংশে বিভক্ত করেছে। আধুনিক মানুষের ক্ষেত্রে, এর মধ্যে কেবল কেন্দ্রীয় অংশটিই রক্ষিত আছে (যদি আদৌ তা থাকে)। এটিই প্রাচীন মানব গোষ্ঠীর সঙ্গে এদের পার্থক্য, প্রাচীন মানুষের এই ব্রো রিজটি যথেষ্ট বড় এবং অবিভক্ত।

আধুনিক মানুষের সাধারণত একটি খাড়া, এমনকি উল্লম্ব কপাল দেখা যায়, যেখানে তাদের পূর্বসুরীদের কপাল একেবারেই পশ্চাৎ নতিযুক্ত। ডেসমণ্ড মরিসের মতে, উল্লম্ব কপাল মানুষের ক্ষেত্রে ভ্রূ-সঞ্চালন এবং কপালের ত্বক সংকোচনের মাধ্যমে মানুষের মধ্যে যোগাযোগস্থাপনে গুরুত্বপূর্ণ ভূমিকা নেয়।

সঠিক অনুচ্ছেদ শিরোনাম কোনটি?
titleA. পরবর্তী প্যালিওলিথিক
titleB. করোটিগত গঠন
titleC. নামকরণ ও শ্রেণীবিন্যাস
titleD. প্রাক-"হোমো সেপিয়েন্স"
উত্তর: titleB
বাঁকুড়া জেলার সার্বিক সাক্ষরতার হার ৬৩.৪৪%। এর মধ্যে পুরুষ সাক্ষরতার হার ৭৬.৭৬% ও মহিলা সাক্ষরতার হার ৪৯.৪৩%। গ্রামীণ সাক্ষরতার হার ৬২.০৯% ও পৌর সাক্ষরতার হার ৮০.২২%। ২০০৩-০৪ সালের হিসাব অনুযায়ী, জেলার স্বীকৃত বিদ্যায়তনের সংখ্যা ৩৯৩০। এর মধ্যে স্বীকৃত বিদ্যালয় ৩৪৭২টি, জুনিয়র বিদ্যালয় ১১৯টি, মাধ্যমিক বিদ্যালয় ২১৭টি ও উচ্চমাধ্যমিক বিদ্যালয় ১০৩টি। উচ্চশিক্ষার ক্ষেত্রে ১৪টি স্নাতক কলেজ, ৫টি ইঞ্জিনিয়ারিং বা প্রাযুক্তিক কলেজ, ১টি পলিটেকনিক কলেজ রয়েছে এই জেলায়। ১টি বিশ্ববিদ্যালয় ও মুক্ত বিশ্ববিদ্যালয়ের কেন্দ্র রয়েছে ৩টি। বাঁকুড়ায় শিশুশিক্ষা কেন্দ্র ৪৫১টি ও আইসিডিএস-এর অন্তর্গত অঙ্গনওয়াড়ি শিক্ষাকেন্দ্রের সংখ্যা ২৮১টি। এছাড়া সাধারণ পাঠাগার ১৩০টি ও ১৩২টি ফ্রি-পড়ার ঘর রয়েছে এই জেলায়।

বাঁকুড়া জেলায় সরকারি হাসপাতালের সংখ্যা ১৫। এছাড়া ৮৭টি স্বাস্থ্যকেন্দ্র, ৫০৮টি ক্লিনিক, ৪২টি ডিসপেনসারি রয়েছে। বাঁকুড়া পুরসভায় ৩টি, বিষ্ণুপুর ও সোনামুখী পুরসভায় ১টি করে হাসপাতাল বিদ্যমান।

বাঁকুড়া জেলায় চব্বিশটি সমষ্টি প্রাণী স্বাস্থ্যকেন্দ্র ও চব্বিশটি অতিরিক্ত সমষ্টি প্রাণী স্বাস্থ্য কেন্দ্র ছাড়াও তিনটি রাজ্য প্রাণী স্বাস্থ্যকেন্দ্র আছে।

সঠিক অনুচ্ছেদ শিরোনাম কোনটি?
titleA. বৈষ্ণবধর্ম
titleB. ইতিহাস
titleC. মারাঠা আক্রমণ
titleD. শিক্ষা ও স্বাস্থ্য
উত্তর: titleD
পূর্বে ঝুমুর গানগুলি মুখে মুখে রচিত হত, দাঁড় নাচের গান হিসেবে ব্যবহৃত হত এবং কোন ভণিতা বা পদকর্তার উল্লেখ থাকতো না। কিন্তু চৈতন্য পরবর্তী যুগে ভণিতাযুক্ত ঝুমুরের সূচনা হয় এবং ধীরে ধীরে নৃত্যে মহিলাদের অংশগ্রহণ নিষিদ্ধ হলে পুরুষদের মহিলা সেজে দাঁড় নাচে অংশগ্রহণের প্রচলন শুরু হয়। এই সময় ঝুমুর গানের ওপর ভিত্তি করে শাস্ত্রীয় সঙ্গীত ও কীর্তনের সুরে নাচনী নাচ ও দরবারী ঝুমুরের প্রচলন হয়। এই সময়ের ঝুমুরে পুরাণকাহিনি, সহজিয়া বাউলতত্ত্ব এবং রাধা কৃষ্ণের প্রেম বিষয়ক বৈষ্ণব ভক্তিতত্ত্ব স্থান পায়।ভারতের স্বাধীনতা পরবর্তী ঝুমুর গান বিভিন্ন সামাজিক ও রাজনৈতিক সমস্যার ওপর রচিত হওয়া শুরু হয়।

সঠিক অনুচ্ছেদ শিরোনাম কোনটি?
titleA. প্রাচীনত্ব
titleB. ইতিহাস
titleC. বৈশিষ্ট্য
titleD. অঞ্চল
উত্তর: titleB
ইমতিয়াজ বুলবুল ছাত্রজীবনে মাধ্যমিকে অধ্যয়নরত অবস্থায় মাত্র ১৫ বছর বয়সে বাংলাদেশের স্বাধীনতা যুদ্ধে অংশ নেন। এসময় তিনি স্বাধীনতা যুদ্ধের ২ নাম্বার সেক্টরে মেজর আবু তাহের মোহাম্মদ হায়দারের অধীনে যুদ্ধ করেন। ১৯৭১ সালের ২৫শে মার্চ পাকিস্তানি সেনাবাহিনীর অপারেশন সার্চলাইটের পর বুলবুল ও তার বন্ধুরা মিলে পাকিস্তানিদের কাছ থেকে অস্ত্র ছিনতাই করে ছোট একটি মুক্তিযোদ্ধা দল গঠন করেন যাদের ঘাঁটি ছিল ঢাকার জিঞ্জিরায়। জুলাইয়ে বুলবুল ও তার বন্ধু সরোয়ার মিলে নিউ মার্কেটের ১ নাম্বার প্রবেশমুখের কাছে পাকিস্তানি সেনাবাহিনীর লরিতে গ্রেনেড হামলা করেন। অগস্টে ভারতের আগরতলায় কিছুদিন প্রশিক্ষণ গ্রহণ করেন এবং ঢাকায় ফিরে ‘ওয়াই (ইয়াং) প্লাটুন’ নামে একটি গেরিলা দল গঠন করেন।

অক্টোবরে পুনরায় ভারত যাওয়ার সময় বুলবুলসহ চারজন কুমিল্লা এবং ব্রাহ্মণবাড়িয়ার মাঝামাঝি তন্তর চেকপোস্টে পাকিস্তানি বাহিনীর হাতে আটক হন। আটক হওয়ার পর প্রথমে ব্রাহ্মণবাড়িয়া কারাগারে ও পরে এ অঞ্চলের শান্তি কমিটির প্রধান কার্যালয়ে নির্যাতনের শিকার হন। পরবর্তীতে বয়সে ছোট হওয়ায় তিনি মুক্তি পান কিন্তু ঢাকায় তার নিজ বাসা থেকে পুনরায় গ্রেফতার হন ও জাতীয় সংসদের মানিক মিয়া এভিনিউ'র এমপি হোস্টেলে নির্যাতনের শিকার হন। সেখান থেকে তাকে রমনা থানায় স্থানান্তর করা হয়। ১৯৭১ সালের ১৬ ডিসেম্বর বাংলাদেশ বিজয়ী হওয়ার পর মুক্তিবাহিনী রমনা থানা থেকে আহতাবস্থায় তাকে উদ্ধার করেন। পরবর্তীতে তাকে পিজি হাসপাতালে (বর্তমান বঙ্গবন্ধু শেখ মুজিব মেডিকেল বিশ্ববিদ্যালয়) চিকিৎসা প্রদান করা হয়।

সঠিক অনুচ্ছেদ শিরোনাম কোনটি?
titleA. সুরারোপিত চলচ্চিত্র
titleB. বাংলাদেশের স্বাধীনতা যুদ্ধ
titleC. যুদ্ধাপরাধের সাক্ষী
titleD. সুরারোপিত গান
উত্তর: titleB
নিয়মিত অধিনায়ক মার্ক টেলরের আঘাতজনিত অনুপস্থিতিতে তিনি সর্বমোট আটটি একদিনের আন্তর্জাতিকে দলকে নেতৃত্ব দেন। ১৯৯৬-৯৭ সময়কালে তিনি আট খেলায় অধিনায়কের দায়িত্ব পালন করে পাঁচটিতে জয় এনে দেন। ১৯৪৬ সালে বিল ব্রাউনের এক টেস্টে দলের অধিনায়কের দায়িত্ব পালনের পর দ্বিতীয় কুইন্সল্যান্ডার হিসেবে দলকে নেতৃত্ব দেয়ার সুযোগ পেয়েছেন তিনি।

সঠিক অনুচ্ছেদ শিরোনাম কোনটি?
titleA. বিশ্বরেকর্ড
titleB. একদিনের আন্তর্জাতিক
titleC. অধিনায়কত্ব
titleD. খেলোয়াড়ী জীবন
উত্তর: titleC
সীতারামপুর-গয়া-মুঘলসারা রেলপথকে গ্র্যান্ড কর্ড বলা হয় এবং হাওড়া-বর্ধমান অন্তর্ছেদকে হাওড়া-গয়া-দিল্লি রেলপথ ও হাওড়া-দিল্লি প্রধান রেলপথ যুগ্ম ভাবে ব্যবহার করে। হাওড়া-গয়া-দিল্লি রুট ভারতের প্রথম সম্পূর্ণভাবে বিদ্যুতায়িত (এসি ট্র্যাকশন) ট্রাঙ্ক রুট ছিল। ফলস্বরূপ, হাওড়া-দিল্লি প্রধান রেলপথের অধিকাংশই বিদ্যুতায়িত হয় সীতারামপুর-পাটনা-মুগলসরাই সেক্টরের আগে।

প্রায় ১৯২৭-২৮ সালে হাওড়া-বর্ধমানের প্রধান রেলপথটি শহরতলি রেল পরিষেবাগুলির জন্য ৩ কেভি ডিসি ট্র্যাডের মাধ্যমে বিদ্যুতায়িত হয়, যা পরবর্তীতে ১৯৫৭-৫৮ সালে ২৫ কেভি এসি ট্র্যাক্টে রূপান্তরিত হয়। বর্ধমান-ওয়ারিয়া সেক্টর ১৯৬৪-১৯৬৬, ওয়ারিয়া-সীতারামপুর সেক্টর ১৯৬০-৬১ সালে, আসানসোল-পাটনা সেক্টর ১৯৪৯-৯৫ থেকে ২০০০-২০০১, ১৯৯৯-২০০২ সালে পাটনা-মুগলসরাই সেক্টর, মুগলরাসারাই-কানপুর ১৯৬৪-৬৫ থেকে ১৯৬৮-৬৯, এবং কানপুর-দিল্লি সেক্টরের ১৯৬৮-৬৯ থেকে ১৯৭৬-৭৭ সময়কালের মধ্যে বিদ্যুতায়িত হয়। 

সঠিক অনুচ্ছেদ শিরোনাম কোনটি?
titleA. বৈদ্যুতীকরণ
titleB. ইতিহাস
titleC. অন্তর্ছেদগুলি
titleD. প্রথম ১ ডাউন/২ আপ মেইল ট্রেন
উত্তর: titleA
শাহ রুকন-এ-আলমের সমাধিসৌধ (১৩২০-১৩২৪ সময়কালে নির্মিত) আটকোণা বিশিষ্ট ইটনির্মিত একটি সমাধিসৌধ। এটির বহুবর্ণী স্থাপত্যের সাথে ইরানি ও আফগান স্থাপত্যের মিল আছে। ইমারতটির অভ্যন্তরে ব্যবহৃত হয়েছে কাঠ। এটি তুঘলক শাসনামলের (১৩২০-১৪১৩) প্রথম দিককার প্রধান স্থাপনা। এটি নির্মিত হয়েছিল তুঘলক সাম্রাজ্যের প্রসারণকালীন সময়ে। তুঘলক সাম্রাজ্য পরবর্তীতে সংকুচিত হতে থাকে। এই ইমারতাটি নির্মিত হয়েছে এক সুফি সাধকের জন্য, সুলতানের জন্য নয়। অন্যান্য তুঘলক সমাধিসৌধের মত এটি কম জাঁকজমকপূর্ণ। তুঘলক সাম্রাজ্যের প্রতিষ্ঠাতা গিয়াসউদ্দিন তুঘলকের (মৃত্যু ১৩২৫) সমাধিসৌধ একেবারে জাঁকজমকহীন। সমাধিসৌধটির উপরে হিন্দু মন্দিরগুলোর মত ছোট আমালাকা ছাড়াও একটি কলসাকৃতির জিনিস বিদ্যমান। পূর্বে বর্ণিত ইমারতগুলোর চেয়ে এই আমলের ইমারত ব্যতিক্রমধর্মী। এই ইমারতগুলোতে ধর্মীয় উক্তির অনুপস্থিতি বিদ্যমান। এই ইমারতগুলোতে উঁচু দেয়াল ও দুর্গের দেয়ালের মত প্রাচীর বিদ্যমান। দিল্লি সমাধিসৌধ, সমাধিসৌধের বিপরীতে অবস্থিত তুঘলকাবাদ দুর্গের (নতুন রাজধানী তুঘলকাবাদে অবস্থিত) মত পূর্বে বর্ণিত সমাধিসৌধদ্বয়ে ২৫° বাঁকানো দেয়াল বিদ্যমান।

তুঘলক শাসকদের অধীনের স্থাপত্যবিভাগ ও নির্মাণ বিভাগ ছিল। তারা এই বিভাগদ্বয়ে বহু হিন্দুকে নিয়োগ প্রদান করেছিল। তারা বহু ইমারত ও আধুনিক তুঘলক স্থাপত্য গড়ে তুলেছিল। বলা হয়ে থাকে ১৩৫১ থেকে ১৩৮৮ সাল পর্যন্ত রাজত্ব করা তুঘলক সাম্রাজ্যের তৃতীয় সুলতান ফিরোজ শাহ তুঘলক নিজে বহু ইমারত নির্মাণ করেছিলেন। তিনি তুঘলক সাম্রাজ্যের সবচেয়ে দীর্ঘকালীন শাসক ও সেরা নির্মাতা ছিলেন। হরিয়ানার হিসারে অবস্থিত তার ফিরোজ শাজ প্যালেস কমপ্লেক্স (১৩৫৪ সালে নির্মাণ শুরু) ধ্বংসপ্রাপ্ত হলেও এর কিছু অংশ এখনো ভাল আছে। তার সময়ে নির্মির ইমারতগুলোর স্থাপত্যকলার মাঝে থাকা বৈশিষ্ট্যগুলো ইসলামী স্থাপত্যকলায় কদাচিৎ দেখা যায় অথবা ইসলামী স্থাপত্যকলার বৈশিষ্ট্য থেকে আলাদা। তিনি দিল্লির হাউজ খাস কমপ্লেক্সে সমাহিত হন। তার আমল ও তুঘলক সালতানাতের পরবর্তী শাসনামলে নির্মিত ইমারতগুলো (গম্বুজওয়ালা ইমারতগুলো সহ) শুধুমাত্র স্তম্ভ অবলম্বন করে নির্মিত হয়েছে।

এই সময়ে ইন্দো-ইসলামী স্থাপত্যে প্রথম দিককার ভারতীয় স্থাপত্যের কিছু উপাদান যুক্ত হয়। যেমন, উঁচু স্তম্ভমূলের ব্যবহার, ইমারতের কোণা ছাড়াও স্তম্ভ ও স্তম্ভের উপরে এবং ছাদে ঢালাইয়ের ব্যবহার।

ফিরোজ শাহ তুঘলকের মৃত্যুর পর তুঘলক সাম্রাজ্যের স্থাপত্যকলা শ্রীহীন হয়ে পড়ে। তার পরে নির্মিত অধিকাংশ ইমারতগুলো ছিল সমাধিসৌধ। তখন, আঞ্চলিক মুসলিম স্থাপত্যের শ্রীবৃদ্ধি ঘটেছিল।

সঠিক অনুচ্ছেদ শিরোনাম কোনটি?
titleA. তুঘলক স্থাপত্য
titleB. বাংলা
titleC. মোগল শাসনের পূর্বে থাকা মুসলমান শাসকদের অধীনে থাকা স্থানীয় রাজ্য
titleD. লালকেল্লা
উত্তর: titleA
পুর্বধলাবাসীসহ সীমানত্মবর্তী দুর্গাপুর, কলমাকান্দা ও ধোবাউড়া উপজেলার জনগনের বহুল প্রতীড়্গিত ও প্রত্যাশিত জারিয়ার সাথে রাজধানী ঢাকার সরাসরি রেলযোগাযোগ অবশেষে স্থাপিত হয়েছে। পুর্বধলার জারিয়া রেলস্টেশন থেকে ঢাকার কমলাপুর স্টেশনে চলাচলকারী বলাকা এক্সপ্রেস ট্রেনটি বুধবার বিকেলে উদ্বোধন করেন পূর্বধলা থেকে নির্বাচিত সংসদ সদস্য ওয়ারেসাত হোসেন বেলাল (বীর প্রতীক) এম. পি।
সঠিক অনুচ্ছেদ শিরোনাম কোনটি?
titleA. সময়সূচি
titleB. উদ্বোধন
titleC. যাত্রাপথ
titleD. সম্পর্কিত নিবন্ধ
উত্তর: titleB
এক সময় এই অঞ্চলে রাজার গোমস্তারা বসবাস করতো, সে সময় থেকে এই উপজেলার নাম গোমস্তাপুর রাখা হয়। চাঁপাইনবাবগঞ্জ জেলার গোমস্তাপুর উপজেলা ৮ টি ইউনিয়ন নিয়ে ১৯১৭ সালের ১৫ জুলাই প্রতিষ্ঠা হয়। ঐ সালের ২১ সেপ্টেম্বর গেজেট বিজ্ঞপ্তি প্রকাশিত হওয়ার পর ১৯১৮ সালের ১ জানুয়ারি থেকে আনুষ্ঠানিকভাবে গোমস্তাপুর থানার কার্যক্রম চালু হয়। এই এলাকার ইতিহাস পর্যালোচনায় দেখা যায় যে গোমস্তাপুরের সভ্যতা বহুপ্রাচীন। এছাড়াও এ এলাকায় কিছুক্ষুদ্র জাতিসত্বা বসবাস করে যাদের নিজস্ব ভাষা ও সংস্কৃতি রয়েছে।

১৯৭১ সালে মহান মুক্তিযুদ্ধ চলাকালীন গোমস্তাপুর উপজেলা ৭ নং সেক্টরের অধীনে ছিল। পাক সেনারা রহনপুর এ. বি. সরকারি উচ্চ বিদ্যালয়ে গড়ে তোলে সেনা ক্যাম্প। অত্র এলাকার মুক্তিযোদ্ধারা ১৯৭১ সালের ১১ ডিসেম্বর লেফটেন্যান্ট রফিকের নেতৃত্বে পাক সেনাদেরকে বিতাড়িত করতে সক্ষম হন। সেই থেকে গোমস্তাপুর উপজেলা মুক্তিযোদ্ধা কমান্ডের উদ্যোগে প্রতিবছর ১১ ডিসেম্বর দিনটিকে রহনপুর মুক্ত দিবস হিসেবে পালন করা হয়।
সঠিক অনুচ্ছেদ শিরোনাম কোনটি?
titleA. প্রশাসনিক এলাকা
titleB. ইতিহাস
titleC. জনসংখ্যার উপাত্ত
titleD. ভাষা ও সংষ্কৃতি
উত্তর: titleB
হাদিস চর্চায় সদা ব্যস্ত থাকলেও এবাদত বন্দেগীতে তিনি মোটেও পিছিয়ে ছিলেন না। তার জীবনীতে উল্লেখিত হয়েছে যে, তিনি প্রতি বছর রামাযান মাসের প্রতিদিনের বেলায় একবার কুরআন খতম করতেন। আবার তারাবীর নামাযের পর প্রতি তিন রাত্রিতে একবার খতম করতেন। মুহাম্মদ বিন আবু হাতিম আল ওয়াররাক বলেনঃ রাসূল সাল্লাল্লাহু আলাইহি ওয়া সাল্লাম-এর সুন্নাত মোতাবেক তিনি শেষ রাতে তের রাকআত তাহাজ্জুদ নামায পড়তেন। এমনকি তার মৃত্যুর কবর থেকে সুগন্ধি বিচ্ছুরিত হয়। লোক দলে দলে তার কবরের মাটি নিতে থাকে। কোনভাবে তা নিবৃত্ত করতে না পেরে কাঁটা দিয়ে ঘিরে তার কবর রক্ষা করা হয়।পরে জনৈক ওলী মানুষের আকিদা নষ্ট হওয়ার আশঙ্কায় সে ঘ্রাণ বন্ধ করার জন্য দোয়া করেন, ফলে তা আল্লাহর রহমতে বন্ধ হয়ে যায়।

সঠিক অনুচ্ছেদ শিরোনাম কোনটি?
titleA. আলেমদের মূল্যায়নে সহীহ বুখারী
titleB. তাঁর এবাদত-বন্দেী ও পরহেজগারীতার কিছু বিবরণ
titleC. ইমাম বুখারীর শেষ জীবন ও কঠিন পরীক্ষা
titleD. জীবনী
উত্তর: titleB
চায়না তাদের দূরপাল্লার ক্ষেপণাস্ত্র সমূহ এর ব্যাপ্তি সাধারণত ৩০০০-৮০০০ কি.মি এর মধ্যে হিসাব করে থাকে।

ডং ফেং ৪ অথবা ডিএফ-৪(যা সাধারণত সিএসএস-৩ নামেও পরিচিত) চায়নার দুই ধাপ বিশিষ্ট দূরপাল্লার মাঝারি মানের ক্ষেপণাস্ত্র যা সাধারণত তরল জ্বালানি(ইউডিএমএইচ)  দিয়ে চালিত। এটি চায়নার ভূগর্ভস্থ সুরঙ্গগুলোতে ১৯৮০ সালের শুরুর দিকে স্বল্প আকারে স্থাপন করা হয় বলে ধারণা করা হয়। ডিএফ-৪ এর উড্ডয়নের সময় ধাক্কা দেওয়ার  ক্ষমতা প্রায় ১,২২৪ কিলোনিউটন,এবং তার উড্ডয়নের সময়কার ওজন প্রায় ৮২,০০০ কে.জি, যার ব্যাস প্রায় ২.২৫ মিটার এবং দৈর্ঘ্য প্রায় ২৮.০৫ মিটার এবং এর পাখার  বিস্তার ২.৭৪ মিটার। এটি প্রায় ২,১৯০ কে.জি টরপেডো এবং ৩,৩০০ কেটি বিস্ফোরকের সম্মনয়ে গঠিত.এদের ব্যাপ্তি সাধারণত ৫,৫০০ কি.মি হয়ে থাকে. এই ধরনের ক্ষেপণাস্ত্র সমূহ নিষ্ক্রিয় পথপ্রদর্শন পদ্ধতি অবলম্বন করে যার ফলে ১,৫০০ মিটারের অল্প মাত্রার সিইপি ব্যবহার হয়।

সঠিক অনুচ্ছেদ শিরোনাম কোনটি?
titleA. ডিএফ-২১/সিএসএস-৫
titleB. দূরপাল্লার ক্ষেপণাস্ত্র
titleC. ডিএফ-৩১/ সিএসএস-১০
titleD. ক্ষেপণাস্ত্র নিক্ষেপ পদ্ধতির অনুমান
উত্তর: titleB
করাচি বন্দরের পশ্চাৎভূমি ব্রিটিশ শাসন কাল থেকেই খুবই উন্নত। ব্রিটিশ ভারতে এই বন্দরের পশ্চাৎভূমির অন্তর্গত ছিল বর্তমানের ভারতের দিল্লি, পাঞ্জাব, হরিয়ানা, রাজস্থান এবং সমগ্র পাকিস্তান। কিন্ত দেশ ভাগের পর এর পশ্চাৎ ভূমি ছোট হয়ে যায়। কিন্তু এখনও বন্দরটির পশ্চাৎভূমি উন্নত ও শিল্পাঞ্চলযুক্ত। এই বন্দরের পশ্চাৎভূমিতে রয়েছে লাহোর ও করাচির মত শিল্পাঞ্চল ও পাঞ্জাব ও সিন্ধুর মত কৃষিক্ষেত্র। ফলে করাচি বন্দরে টার্মিনালটি অবস্থিত হওয়ায় টার্মিনালটির পশ্চাৎ ভূমিও উন্নত।

সঠিক অনুচ্ছেদ শিরোনাম কোনটি?
titleA. পোতাশ্রয়
titleB. পশ্চাৎভূমি
titleC. পণ্য আমদানি-রপ্তানি
titleD. অবস্থান
উত্তর: titleB
রামু উপজেলার মধ্যাংশে কাউয়ারখোপ ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৬ কিলোমিটার। এ ইউনিয়নের পশ্চিমে রাজারকূল ইউনিয়ন, ফতেখাঁরকূল ইউনিয়ন ও জোয়ারিয়ানালা ইউনিয়ন; উত্তরে রাজারকূল ইউনিয়ন ও গর্জনিয়া ইউনিয়ন; পূর্বে গর্জনিয়া ইউনিয়ন, কচ্ছপিয়া ইউনিয়ন ও বান্দরবান জেলার নাইক্ষ্যংছড়ি উপজেলার নাইক্ষ্যংছড়ি সদর ইউনিয়ন এবং দক্ষিণে বান্দরবান জেলার নাইক্ষ্যংছড়ি উপজেলার সোনাইছড়ি ইউনিয়ন ও ঘুমধুম ইউনিয়ন ও রামু উপজেলাধীন খুনিয়াপালং ইউনিয়ন অবস্থিত।

সঠিক অনুচ্ছেদ শিরোনাম কোনটি?
titleA. আয়তন
titleB. অবস্থান ও সীমানা
titleC. শিক্ষা ব্যবস্থা
titleD. প্রশাসনিক কাঠামো
উত্তর: titleB
১৯৩১-৩২ মৌসুম থেকে ১৯৫৯-৬০ মৌসুম পর্যন্ত শুট ব্যানার্জী’র প্রথম-শ্রেণীর খেলোয়াড়ী জীবন চলমান ছিল। সমগ্র প্রথম-শ্রেণীর খেলোয়াড়ী জীবনে ২৬.৬১ গড়ে ৩৮১ উইকেট ও পাঁচ সেঞ্চুরি সহযোগে ২০.৫০ গড়ে ৩৬৭১ রান তুলেছিলেন। ১৫ বছর বিহার দলকে রঞ্জী ট্রফি প্রতিযোগিতায় নেতৃত্ব দেন।

উনিশ বছর বয়সে শুট ব্যানার্জী’র প্রথম-শ্রেণীর ক্রিকেটে অভিষেক ঘটে। ১৯৩৩-৩৪ মৌসুমে মেরিলেবোন ক্রিকেট ক্লাব (এমসিসি) ভারত গমন করে। সফরকারী দলটির বিপক্ষে ভারতীয় ও অ্যাংলো-ভারতীয়দের নিয়ে গড়া দলের সদস্যরূপে অংশগ্রহণ করেছিলেন তিনি।

১৯৩৭-৩৮ মৌসুমে রঞ্জী ট্রফিতে বাংলা দলের পক্ষে খেলেন। মধ্য ভারতের বিপক্ষে তিনি ৫/৩৩ লাভ করেন। হায়দ্রাবাদের বিপক্ষে অপরাজিত ৪৭ রানের ইনিংস খেলে দলকে সেমি-ফাইনালে নিয়ে যান। কিন্তু, নয়ানগরের বিপক্ষে চূড়ান্ত খেলায় অংশগ্রহণের পূর্বে জামনগরে সরকারি চাকুরি নিয়ে চলে যান। ফলশ্রুতিতে, চূড়ান্ত খেলায় উভয় দলের পক্ষে খেলায় অংশগ্রহণের অনুপযোগী হন।

নভেম্বর, ১৯৪১ সালে মহারাষ্ট্রের বিপক্ষে নয়ানগরের সদস্যরূপে খেলোয়াড়ী জীবনের সেরা বোলিং পরিসংখ্যান গড়েন। এক ঘণ্টার অল্প সময় বেশি নিয়ে ৮/২৫ পান ও উভয় ইনিংসেই দলের পক্ষে সবচেয়ে বেশি রান তোলেন। পরের বছর জামশেদপুরে টাটা স্টিলে যোগদান করেন ও খেলোয়াড়ী জীবনের বাদ-বাকী সময়ে বিহার দলের পক্ষে খেলেছিলেন তিনি।

১৯৪৯ সালে জামশেদপুরে প্রতিপক্ষ দিল্লি দল তৃতীয় দিনে ৪৬ রানের জয়ের লক্ষ্যমাত্রায় অগ্রসর হয় ও ঐ দলের হাতে আট উইকেট ছিল। ব্যানার্জী হ্যাট্রিক করেন ও ঊনচল্লিশ মিনিটে গুটিয়ে দেন। ঐ বছরের শেষদিকে ওড়িষ্যার বিপক্ষে ৪৩ ও ১১০ রান তুলে উভয় ইনিংসে সর্বোচ্চ রান সংগ্রাহক হন। এরপর বল হাতে ৬/৩৭ পেয়েছিলেন। আরও এক দশক রঞ্জী ট্রফিতে ব্যানার্জী তার খেলা চালিয়ে যান।

বিহার দলে যোগদানের পর থেকেই অধিনায়কের দায়িত্ব পালন করতেন। রঞ্জী ট্রফিতে ১৯৫০-এর দশকে বিহার দল নিয়মিতভাবে প্রথম রাউন্ডেই বাংলা দলের কাছে পরাজিত হয়ে বিদেয় হতো। এ ধরনের একটি খেলাতেই ব্যানার্জী প্রথম-শ্রেণীর ক্রিকেটে তার ব্যক্তিগত সর্বোচ্চ ১৩৮ রান তুলেছিলেন। ষাটের কাছাকাছি বয়সে ভিলাইয়ে চলে যান ও ১৯৫৯-৬০ মৌসুমে মধ্যপ্রদেশের সদস্যরূপে সর্বশেষ মৌসুম অতিবাহিত করেন।

সঠিক অনুচ্ছেদ শিরোনাম কোনটি?
titleA. প্রথম-শ্রেণীর ক্রিকেট
titleB. ইংল্যান্ড গমন, ১৯৪৬
titleC. খেলার ধরন
titleD. ওয়েস্ট ইন্ডিজের মুখোমুখি
উত্তর: titleA
হিন্দু চান্দ্র পঞ্জিকায় ১২টি মাস রয়েছে ():

মাসের এই নামগুলি খুবই তাৎপর্যপূর্ণ। প্রত্যেকটি মাসের নাম এসেছে সেই মাসের পূর্ণিমার দিনে চলমান নক্ষত্রের নাম থেকে। যেমন, যে মাসের পূর্ণিমায় "চিত্রা" নক্ষত্র থাকে, সেই মাসের নাম "চৈত্র"; পূর্ণিমায় "অশ্বিনী" নক্ষত্র অবস্থান করলে সেই মাস হয় "আশ্বিন"।

রাশি মোট ১২টি, প্রত্যেকটি রাশি এক-একটি মাসের জন্য। যে মাসে সূর্য "মেষ" রাশিতে গমন করে, সেই মাসটি হয় "চৈত্র", এই মাসে "মীন" ও "মেষ" ― উভয় রাশিই দেখা যায়। যে মাসে সূর্য "বৃষ" রাশিতে গমন করে, সেই মাসের নাম হয় "বৈশাখ", এই মাসেও "মেষ" ও "বৃষ" ― দুটি রাশিই থাকে। এই ভাবে অন্যান্যগুলি চলতে থাকে।

হিন্দু পঞ্জিকায় "পুরুষোত্তম" মাস নামে একটি অধিক ত্রয়োদশ মাস আছে। চান্দ্র ও সৌর পঞ্জিকার সামঞ্জস্য বিধানের জন্য এটিকে রাখা হয়েছে।

সঠিক অনুচ্ছেদ শিরোনাম কোনটি?
titleA. বার
titleB. মাসের নাম
titleC. তারিখ রূপান্তরণ
titleD. যোগ
উত্তর: titleB
ডিবে শিথিলতা হলো, বাইরের বিকল্প তড়িৎক্ষেত্রের প্রতি আদর্শ ও নিরবচ্ছিন্ন সংখ্যক দ্বিমেরুর অস্তরক শিথিলতা। একে সাধারণত কোন মাধ্যমের তড়িৎক্ষেত্রের কম্পাঙ্ক "ω" এর ফাংশন জটিল তড়িৎভেদ্যতা "ε" হিসেবে প্রকাশ করা হয়ঃ

এবং "τ" হলো, কোন মাধ্যমের শিথিলতা বিরতিকাল।

এখন সমীকরণের প্রকৃত এবং কাল্পনীক অংশ তুলনা করে পাই,

অস্তরকীয় লসকে প্রকাশ করা হয় এভাবেঃ

অস্তরকীয় শিথিলতার মডেলটি তৈরি করেন পদার্থবিজ্ঞানী পিটার ডিবে (১৯১৩) তার নামানুসারেই এর নামকরন করা হয়। এটি একটি গতিশীল মেরুকরনের বিরতিকালের জন্য প্রযোজ্য।


সঠিক অনুচ্ছেদ শিরোনাম কোনটি?
titleA. অস্তরক বিকিরণ
titleB. ডিবে শিথিলতা
titleC. পরিবর্তনশীলতা
titleD. মৌলিক আণবিক মডেল
উত্তর: titleB
রাজধানী কাঠমান্ডুর সাথে ভারতকে সংযুক্তকারী সবচেয়ে নিকটবর্তী নেপালি শহর হিসেবে বীরগঞ্জকে প্রতিষ্ঠা করা হয়। নেপাল সরকারি রেলওয়ের মাধ্যমে বীরগঞ্জ স্টেশন ভারতীয় সীমান্তের ওপর দিয়ে বিহারের রক্সৌল স্টেশনের সাথে সংযুক্ত ছিল। এই দীর্ঘ রেলওয়ে উত্তরে নেপালের অমলেখগঞ্জ পর্যন্ত বিস্তৃত হয়। ১৯২৭ সালে ব্রিটিশরা এটি নির্মাণ করে, কিন্তু ১৯৬৫ সালের ডিসেম্বরে এই রেলপথ বন্ধ হয়ে যায়।

সঠিক অনুচ্ছেদ শিরোনাম কোনটি?
titleA. সংস্কৃতি
titleB. খেলাধুলা
titleC. পরিবহন
titleD. ইতিহাস
উত্তর: titleC
২০১৮ সালের ৭ জুলাই থেকে তিনি বাংলাদেশ সুপ্রিম কোর্ট বার কাউন্সিলের ভাইস চেয়ারম্যান হিসেবে দায়িত্ব পালন করছেন। বর্তমানে তিনি আওয়ামী লীগের উপদেষ্টা পরিষদের সদস্য ও বঙ্গবন্ধু আওয়ামী আইনজীবী পরিষদের আহবায়ক। এর আগে তিনি বাংলাদেশ সুপ্রিম কোর্ট আইনজীবী সমিতির সভাপতির দায়িত্ব পালন করেন। তিনি দৈনিক প্রথম আলোর মত-দ্বিম বিভাগে কলাম লিখতেন। 

সঠিক অনুচ্ছেদ শিরোনাম কোনটি?
titleA. আইন পেশা
titleB. স্বাধীনতা যুদ্ধ
titleC. রাজনীতি
titleD. কর্মজীবন
উত্তর: titleA
হাওড়ার একটি ডিজেল এবং একটি বৈদ্যুতিক লোক শেড (চালা ) আছে। লোকো শেডে ডাব্লুডিএম -২, ডাব্লুডিএম -৩ এ, ডব্লিউডিএস -৬ ডিজেল লোকস পরিচালিত হয়। বৈদ্যুতিক লোকো ওয়াপ -৪ এই শেডে রয়েছে। ২০০১ সালে কমিশন জানায়, এটি ভারতীয় রেলওয়েগুলির মধ্যে বৃহত্তম ওয়াপ -৫ শেড গুলির মধ্যে একটি। এই লোকো শেডে ৭০+ লোকোর জন্য মেরামতের সুবিধা রয়েছে। বামনগাছি লোক শেডে দ্বারা ডাব্লুডিএম -২, ডব্লিউডিএস -৪ এবং ডব্লুডিএস -৬ ডিজেল লোকো পরিচালনা ও মেরামত করা হয়। বর্ধমানে ডাব্লুডিজি -৩ এ, ডাব্লুডিএম -৬, ডব্লিউডিএম -২ এবং ডব্লিউডিএম -৩ এ লোকো গুলি নিয়ে একটি ডিজেল লোকো শেড রয়েছে। লিলুয়াতে একটি ডিজেল লোকো শেড এবং হাওড়া এ একটি ইএমইউ লোক শেড রয়েছে। লিলুয়া ক্যারেজ ও ওয়াগান ওয়ার্কশপ কোচ ও মালবাহী গাড়িগুলি পরিচালনা করে। 

টিকিয়াপাড়া কোচ ডিপো ২২ টি প্রাথমিক বেস ট্রেনকে ৬ টি রাউন্ড ট্রিপ ট্রেন পরিচালনা করে। এখানে মোট কোচ ধারণক্ষমতা ৭৪৪ কোচ।এটি রাজধানী এক্সপ্রেস এবং দুরন্ত এক্সপ্রেস মত গুরুত্বপূর্ণ ট্রেন পরিচালনা করে। এই কোচ ডিপো পূর্ব রেলের হাওড়া রেলওয়ে বিভাগের অন্তর্গত। বর্ধমান কোচ ও ওয়াগান ডিপো চারটি ট্রেন পরিচালনা করতে পারে।এই কোচ ডিপোটির কোচ ধারণ করার ক্ষমতা হল ৭১ টি।

সঠিক অনুচ্ছেদ শিরোনাম কোনটি?
titleA. বৈদ্যুতিকরন
titleB. গতির সীমা
titleC. রেলপথ (ট্র্যাক)
titleD. লোকো ও কার শেড
উত্তর: titleD